Merakeş

Merakeşi (المغرب) yew dewleta qıta Afrikao. Caê xo mıntıqa ra zımey qıta Afrika dero. Zımey Fasi de Deryao Sıpê (Deryao Miyanên) u İspanya; veroc de Moritanya; rocakewtene de Cezayir; rocawan de Oyanuso Atlantik estê. Paytextê Fasi sûka Rabatia. Merakeş ezaê Mıletê Yewbiyayey u Yewiya Erebio. Sistemê idarey xo monarşiya qanuniya. Merakeş de demokrasiye çına.

 Tarix 
Tarixê Merakeşi zaf khano. Verende ra merdumê Berberan Merakeş de ronışte biyê. Feqet bênatey serranê 200 u 800an de İmparatoriya Roma u İmparatoriya Bizansi erdê Merakeşi işğal kerdo. Seserra 8ıne de Emewi Ereban erdê Merakeşi de hukım kerdo u Berberan pêrune İslamiyet qebul kerdo. Serra 711ıne de merdumê Merakeşi (Emewi Erebi) şiyê İspanya u hetan serra 1492ıne İspanya idare kerda. Seserra 19ıne de Fransa Merakeş işğal kerdo u Merakeş biyo be koloniya/mıstemera Fransa. Eskerê Fransa Merakeş de zaf terteley kerdê. Serra 1956ıne de Merakeş xo reyno ra, xoser ilan kerdo.

 İklım u sûki 
İklimê Merakeşi vuriyeno. Rocawanê Merakeşi de iklim weşo. Feqet rocvetışê Merakeşi de hewa zaf germıno; tici zaf erzena. Rocvetışê Merakeşi de erd çolo. Mıntıqa ra Oyanuso Atlantiki de hewa zaf honıko. 

Sûkê (Bacarê) Gırdi:
 1. Kasablanka, Nıfus: 3,5 milyoni
 2. Rabat, Nıfus: 1,2 milyoni 
 3. Tangier, Nıfus: 669,685
 4. Agadir, Nıfus: 678,596 
 5. Mohammedia, Nıfus: 188,619

Sûka Kasablanka zaf raver şiya. Banê xeylê berzi u binaê ke hetê mimariye de mıkemmel vıraziyaê, estê. Kasablanka bacarê dewizio, paytextê borsao, merkezê İqtısadê Merakeşio. Sûka Rabati merkezê siyasetia.

200px|thumbnail|left|Xerita Merakeşi

 Nıfus 
Nıfusê Merakeşi 31 milyono. % 90 şarê Merakeşi rocawanê Merakeşi de ronıştiyo. % 99 şarê Merakeşi Ereb u Berberê. Dinê Merakeşi İslamo; feqet taê İsewiy u Musewiy ki estê. Merdumê ğeribi senıkê. Zıwano resmi Erebkiyo; feqet xeylê merdumi Berberki qısey kenê. Nuskar u wendoğê xo zaf niyê.

 İqtısad 
İqtısadê Merakeşi qewetın niyo. Endustriye, turizm u maden zaf muhimê. Standardê heyati hewl niyo. Gırdina iqtısadi ra Merakeş qıta Afrika de ê phancıno; Merakeş dıma Afrika Cenubi, Mısır, Cezayir u Nicero. 

 Çımey 
 Qraliya Merakeşi 

Kategoriye:Merakeş